Source: https://www.europarl.europa.eu/doceo/document/A-8-2016-0029_RO.html
Timestamp: 2020-04-06 12:37:15+00:00
Document Index: 9263072

Matched Legal Cases: ['articolul 12', 'articolul 8', 'articolul 13', 'articolul 6', 'articolul 4', 'articolul 4', 'articolul 4', 'articolul 4', 'articolul 7']

RAPORT referitor la propunerea de decizie a Parlamentului European și a Consiliului privind mobilizarea Fondului european de ajustare la globalizare în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2015/007 BE/Hainaut-Namur Glass, prezentată de Belgia)
628k 142k
referitor la propunerea de decizie a Parlamentului European și a Consiliului privind mobilizarea Fondului european de ajustare la globalizare în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2015/007 BE/Hainaut-Namur Glass, prezentată de Belgia)
referitoare la propunerea de decizie a Parlamentului European și a Consiliului privind mobilizarea Fondului european de ajustare la globalizare în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2015/007 BE/Hainaut-Namur Glass, prezentată de Belgia)
6. salută faptul că autoritățile belgiene au început furnizarea de servicii personalizate pentru lucrătorii afectați la 10 septembrie 2014, cu mult înainte de decizia de acordare a unui sprijin din partea FEG pentru pachetul coordonat propus;
(1) Fondul european de ajustare la globalizare (FEG) urmărește să ofere sprijin lucrătorilor disponibilizați și persoanelor care desfășoară activități independente a căror activitate a încetat în urma schimbărilor structurale majore intervenite în practicile comerciale mondiale generate de globalizare, ca urmare a continuării crizei economice și financiare mondiale sau ca urmare a unei noi crize economice și financiare mondiale, precum și să le acorde asistență în procesul de reintegrare pe piața muncii.
(2) FEG nu trebuie să depășească o sumă anuală maximă de 150 milioane EUR (la prețurile din 2011), astfel cum se prevede la articolul 12 din Regulamentul (UE, Euratom) nr. 1311/2013 al Consiliului(6).
(3) La 19 August 2015, Belgia a depus o cerere de mobilizare a FEG ca urmare a unor disponibilizări și încetări ale activităților care au avut loc în sectorul economic încadrat la diviziunea 23 a NACE Rev. 2 (Fabricarea altor produse din minerale nemetalice) în regiunile de nivel NUTS 2 Hainaut (BE32) și Namur (BE35) din Belgia. Cererea a fost completată cu informații suplimentare care au fost transmise în conformitate cu articolul 8 alineatul (3) din Regulamentul (UE) nr. 1309/2013. Cererea respectivă îndeplinește cerințele necesare pentru acordarea unei contribuții financiare din FEG, astfel cum se prevede la articolul 13 din Regulamentul (UE) nr. 1309/2013.
(4) În conformitate cu articolul 6 alineatul (2) din Regulamentul (UE) nr. 1309/2013, Belgia a decis să furnizeze servicii personalizate cofinanțate prin FEG și unui număr de 100 de tineri care nu sunt încadrați profesional și nu urmează niciun program educațional sau de formare (NEET).
(5) În conformitate cu articolul 4 alineatul (2) din Regulamentul (UE) nr. 1309/2013, cererea din partea Belgiei este considerată admisibilă, deoarece disponibilizările au un impact grav asupra ocupării forței de muncă și asupra economiei locale, regionale și naționale.
(6) Prin urmare, FEG ar trebui mobilizat pentru a se furniza o contribuție financiară în valoare de 1 095 544 EUR ca urmare a cererii depuse de Belgia.
(7) În scopul de a reduce la minimum timpul necesar pentru mobilizarea FEG, prezenta decizie ar trebui să se aplice de la data adoptării sale,
În cadrul bugetului general al Uniunii Europene pentru exercițiul financiar 2016, se mobilizează din Fondul european de ajustare la globalizare suma de 1 095 544 EUR în credite de angajament și credite de plată.
Prezenta decizie intră în vigoare la data publicării în Jurnalul Oficial al Uniunii Europene. Se aplică de la [data adoptării sale](7).
II. Cererea privind Hainaut-Namur Glass și propunerea Comisiei
La 20 ianuarie 2016, Comisia a adoptat o propunere de decizie privind mobilizarea FEG în favoarea Belgiei pentru sprijinirea reintegrării pe piața forței de muncă a lucrătorilor concediați de 2 întreprinderi a căror activitate se încadrează în diviziunea 23 a NACE Rev. 2 („Fabricarea altor produse din minerale nemetalice”) în regiunile de nivel NUTS(11) 2 Hainaut (BE32) și Namur (BE35) din Belgia.
Aceasta este prima cerere care urmează să fie examinată în cadrul bugetului 2016 și se referă la mobilizarea din FEG a unei sume totale de 1 095 544 EUR pentru Belgia. Cererea vizează 412 lucrători concediați și până la 100 de tineri vizați care nu sunt încadrați profesional și nu urmează niciun program educațional sau de formare (NEET).
Cererea i-a fost transmisă Comisiei la 19 august 2015, fiind completată cu informații suplimentare actualizate până la data de 28 octombrie 2015. Comisia a concluzionat, în conformitate cu toate dispozițiile aplicabile ale Regulamentului privind FEG, că cererea îndeplinește condițiile pentru acordarea unei contribuții financiare din partea FEG.
Autoritățile belgiene afirmă că disponibilizările în cauză reprezintă rezultatul evoluțiilor care au afectat în ultimii ani industria sticlei din Europa, dar mai ales pe cea din Belgia, și care au avut un impact major asupra sectorului de producție a sticlei din Regiunea Valonă. Vechea tradiție a fabricării sticlei care este profund înrădăcinată în Regiunea Valonă suferă în prezent din cauza perturbărilor puternice care afectează comerțul european cu produse din sticlă și a capacității excedentare de producție înregistrate în Asia, acești factori fiind însoțiți de creșterea costurilor de producție și de înăsprirea standardelor de mediu în UE.
Serviciile personalizate care urmează să fie oferite lucrătorilor disponibilizați constă în șapte tipuri de măsuri: (i) sprijin/orientare/integrare, (ii) facilitarea căutării unui loc de muncă, (iii) formare integrată, (iv) transfer de experiență, (v) sprijin pentru înființarea de întreprinderi, (vi) sprijin pentru proiecte colective și (vii) indemnizații pentru căutarea unui loc de muncă și pentru formare. Serviciile personalizate oferite persoanelor NEET vor cuprinde (i) mobilizare și orientare fie pentru a continua studiile/a urma cursuri de formare profesională, fie pentru a participa la sesiuni speciale de informare, (ii) formare, (iii) perfecționare personalizată și (iv) indemnizații pentru căutarea unui loc de muncă și pentru formare.
Autoritățile belgiene au oferit toate garanțiile necesare cu privire la următoarele:
– întreprinderile care au efectuat disponibilizări și care și-au continuat activitatea după respectivele disponibilizări și-au îndeplinit obligațiile legale care reglementează disponibilizările și au luat măsuri corespunzătoare pentru salariații lor;
Belgia a informat Comisia cu privire la faptul că sursele de prefinanțare sau de cofinanțare națională sunt reprezentate de Serviciul public de ocupare a forței de muncă din Regiunea Valonă (FOREM) și de Regiunea Valonă.
În vederea mobilizării fondului, Comisia a prezentat autorității bugetare o cerere de transfer al unei sume globale de 1 095 544 EUR din rezerva FEG (40 02 43) la linia bugetară aferentă FEG (04 04 01).
Aceasta este prima propunere de transfer pentru mobilizarea fondului transmisă autorității bugetare de la începutul lui 2016.
Subiect: Aviz privind mobilizarea Fondului european de ajustare la globalizare (FEG) în cazul EGF/2015/007 BE/Hainaut Namur Glass prezentat de Belgia (COM(2016)1 final)
Comisia pentru ocuparea forței de muncă și afaceri sociale (EMPL) și Grupul său de lucru pentru FEG au examinat mobilizarea FEG pentru cazul EGF/2015/007 BE/Hainaut Namur Glass și au adoptat următorul aviz.
A) întrucât această cerere este întemeiată pe articolul 4 alineatul (2) din Regulamentul (UE) nr. 1309/2013 (Regulamentul privind FEG) și se referă la 412 lucrători disponibilizați de AGS Glass (144 de lucrători) și Saint-Gobain Glass (268 de lucrători), care își desfășoară activitatea în diviziunea 23 a NACE Rev.2 (Fabricarea altor produse din minerale nemetalice) în regiunile de nivel NUTS 2 Hainaut și Namur din Belgia în perioada de referință 31 august 2014-31 mai 2015; întrucât cererea vizează, de asemenea, un număr de 100 tineri care nu sunt încadrați în muncă și nu urmează niciun program educațional sau de formare (NEET);
B) întrucât pentru a stabili legătura dintre disponibilizări și schimbările structurale majore apărute în practicile comerciale mondiale ca urmare a globalizării, Belgia susține că, în ultimii ani, cererea de produse din sticlă a stagnat în Europa, în timp ce importurile au crescut dramatic, provocând perturbări puternice care au afectat comerțul cu produse din sticlă în Uniunea Europeană ; întrucât capacitatea excedentară de producție din Asia a dus la o presiune pentru reducerea prețurilor în Europa; întrucât în perioada 2000-2010, în întregul sector al sticlei, ocuparea forței de muncă a scăzut cu 32% în Europa (acest lucru afectând în special Germania, Polonia, Franța și Belgia);
C) întrucât, din cauza concurenței puternice, îndeosebi din partea producătorilor chinezi și japonezi, în Regiunea Valonă au fost închise două uzine în 2014 (deținute de AGC Europe SA și Saint-Gobain Glass Benelux);
D) întrucât marea majoritate (97,82%) a lucrătorilor vizați de măsuri sunt bărbați, iar 2,18% sunt femei; întrucât 71,12% dintre lucrători au între 30 și 54 de ani, iar 23,54% au între 55 și 64 de ani.
Prin urmare, Comisia pentru ocuparea forței de muncă și afaceri sociale recomandă Comisiei pentru bugete, competentă în fond, includerea următoarelor sugestii în propunerea de rezoluție ce urmează a fi adoptată cu privire la cererea Belgiei:
1. este de acord cu Comisia că sunt îndeplinite criteriile de intervenție prevăzute la articolul 4 alineatul (2) din Regulamentul (UE) nr. 1309/2013 și că, prin urmare, Belgia are dreptul la o contribuție financiară în temeiul acestui regulament;
2. constată că, în acest caz, derogarea de la articolul 4 alineatul (1) litera (a) din regulament se referă la un număr de disponibilizări care nu este semnificativ mai scăzut decât pragul de 500 de disponibilizări; întrucât cererea vizează, de asemenea, un număr de 100 tineri care nu sunt încadrați în muncă și nu urmează niciun program educațional sau de formare (NEET);
3. observă că această cerere vine în continuarea cererii EGF/2013/011 BE/Saint-Gobain Sekurit, referitoare la 257 de disponibilizări în același sector; remarcă faptul că în cele două cereri se menționează mai multe măsuri similare;
4. salută sprijinul pentru proiectele colective; solicită Comisiei să evalueze rezultatele acestui tip de măsuri în cazul cererilor repetitive, pentru a determina avantajele pe care le prezintă acestea pentru participanți;
5. subliniază că, în cazul unor cereri succesive provenind din aceeași regiune geografică, Comisia ar trebui să colecteze și să analizeze experiențele dobândite în urma cererilor anterioare și să se asigure că se ține seama de toate concluziile acestei analize atunci când se depun noi cereri;
6. salută faptul că cererea conține măsuri prin care se intenționează în mod expres să se ofere asistență tinerilor care nu sunt încadrați profesional și nu urmează niciun program educațional sau de formare (NEET);
7. ia act cu satisfacție de faptul că indemnizațiile și stimulentele care urmează să fie oferite în cadrul măsurilor propuse sunt limitate la 5,52% din costurile totale estimate;
8. reamintește că, în conformitate cu articolul 7 din regulament, atunci când se concepe pachetul coordonat de servicii personalizate ar trebui să se anticipeze evoluția pe viitor a pieței muncii și competențele necesare și să se asigure compatibilitatea cu tranziția spre o economie durabilă și eficientă din punctul de vedere al utilizării resurselor.
Președinte EMPL
Comisia pentru dezvoltare regională a fost sesizată pentru a emite un aviz cu privire la o propunere a Comisiei privind o decizie de mobilizare a Fondului european de ajustare la globalizare (FEG). Înțeleg că se are în vedere adoptarea unui raport pentru această propunere în Comisia pentru bugete la 18 februarie 2016:
- COM(2016)0001 propune o contribuție din partea FEG în valoare de 1 095 544 EUR pentru măsuri active de facilitare a reintegrării pe piața forței de muncă a 412 lucrători disponibilizați în sectorul economic încadrat la diviziunea 23 a NACE Rev. 2, „Fabricarea altor produse din minerale nemetalice”, în regiunile de nivel NUTS 2 Hainaut (BE32) și Namur (BE35) din Belgia.
Jean Arthuis, Richard Ashworth, Reimer Böge, Lefteris Christoforou, Jean-Paul Denanot, Gérard Deprez, Eider Gardiazabal Rubial, Jens Geier, Esteban González Pons, Ingeborg Gräßle, Bernd Kölmel, Zbigniew Kuźmiuk, Vladimír Maňka, Siegfried Mureșan, Victor Negrescu, Younous Omarjee, Petri Sarvamaa, Patricija Šulin, Eleftherios Synadinos, Paul Tang, Indrek Tarand, Isabelle Thomas, Inese Vaidere, Monika Vana, Daniele Viotti, Marco Zanni, Auke Zijlstra
Data urmează să fie introdusă de Parlament înainte de publicarea în JO.